མ་ཟད་གྲོག་རྒན་དང་རྐྱང་ཚང་གཏེར་ཁུལ་གཉིས་ཀྱང་དུས་ཡུན་རིང་བོའི་རིང་།རྡོ་སོལ་ཐད་ཀར་རྩྭ་ཐང་གི་ཁ་ཤུན་བཀོག་སྟེ་ཀླད་རྗེན་བརྐོ་སློག་བྱས་པ་མ་ཟད།བེད་མེད་ཀྱི་ས་སྙིགས་ག་སར་སྤུངས་གསོག་བརྒྱབ་སྟེ་ཕྱིར་དོང་འཇུག་མ་བྱས་པ་སོགས་གྱི་རྐྱེན་གྱིས།མཚོ་སྔོན་ཞིང་ཆེན་ཁོར་ཡུག་སྲུང་སྐྱོབ་ཐེན་གྱིས་ཡང་ནས་བསྐྱར་དུ་གནད་དོན་འདི་རིགས་ཡོ་བསྲང་བྱ་དགོས་པའི་བརྡ་ཐོ་བཏང་མྱོང་སྐད།གསེར་ནགབཅུད་དུ་ཆགས་པའི་ས་གཞི་འདིའི་སྟེང་།ཐོན་ཁུངས་སྔོག་འདོན་དང་སྐྱེས་ཁམས་སྲུང་སྐྱོབ་གཉིས་ཀྱིས།དེ་རིང་བར་འདི་ལྟར་རོ་འདྲུད་ཞོར་དང་ཤ་ཟ་ཞོར་གཡུལ་མཚམས་མ་ཆོད་པར་ཡོང་བ་རེད།བྱ་སྔ་བ་ཤི་བའི་རོ་ལ་ལྟོས།བྱ་ཕྱི་མ་གན་གྱི་རང་བཞིན་རེད་ཟེར་བའི་དཔེ་ལྟར།མ་གཞི་རྩ་ཁྲིམས་དང་འབྲེལ་ཡོད་སྡེ་ཁག་གིས་རིམ་པ་རིམ་པར་སྲུང་སྐྱོབ་བྱས་ཡོད་པའི་དྲོན་པོ་རྫ་རྒྱུད་དང་རྡོ་སོལ་གོང་མའི་གཏེར་ཁུལ་གྱི་མགོར་ཡང་།གྲོག་རྒན་དང་རྐྱང་ཚང་གཏེར་ཁུལ་གཉིས་ཀྱི་ལས་དབང་ནག་པོ་དེ་འདྲ་མི་ཡོང་བའི་ལ་ཐང་གཞར་ཡང་མི་འདུག